Robotnícky Dom

PRAVDA
2025-11-15 19:00 - 21:00 (Europe/Bratislava) | Robotnícky dom, Robotnícka 3, Banská Bystrica, 97401, Slovenská republika
Michel je úspešný, šarmantný a sexi. A samozrejme, vždy o krok pred ostatnými.

To, že už pol roka podvádza svoju manželku so ženou svojho najlepšieho priateľa, považuje za úplne normálnu a prirodzenú vec.

Remeslo poloprávd, milosrdných lží a “zahmlievania” na všetky strany, ovláda priam majstrovsky. Je to totiž jeho povinnosť. Nemôže predsa pravdou ubližovať ľuďom, na ktorých mu záleží.

„Keby si ľudia jedného dňa prestali klamať, nezostal by na svete ani jediný pár pokope. Totálna globálna katastrofa. Znamenalo by to vlastne zánik našej civilizácie.“

To sú slová Michela, hlavného predstaviteľa brilantnej komédie Floriana Zellera, v podaní Divadla 13.Opona.

Či už s jeho slovami súhlasíte, alebo nie, musíte uznať, že niečo na tom bude…

Obzvlášť potom, keď v takejto “životnej filozofii” nezostáva náš hrdina osamotený. Nič totiž nie je tak, ako sa na prvý pohľad zdá.

Dva manželské páry, nevera a všade samá “pravda“.

Lož je hriechom len vtedy, keď plodí zlo. Keď koná dobro, je veľkou cnosťou. Buďte teda cnostnejší než kedykoľvek predtým. Klamte ako diabli. Nie hanblivo, nie len výnimočne, ale naopak statočne a vždy! Klamte priatelia, ja vám to príležitostne vrátim. Voltaire

Predstavenie trvá 75min (bez prestávky)

Obsadenie:

MICHEL – Marek Majeský

PAUL – Peter Sklár / Viktor Vincze st.

LAURENCE – Soňa Norisová / Kristína Turjanová

ALICE – Helena Krajčiová / Martina Bučková

*Produkcia si vyhradzuje právo na zmenu obsadenia

Zľavy: Bez nároku na zľavy15+ (do 15r. v spirevode zákonného zástupcu)Každý účastník podujatia musí mať zakúpenú platnú vstupenku bez ohľadu na vek

GEIŠBERGOVCI KONCERT NA ŽIVO(T)
2025-11-16 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Účinkujúci:

Marek a Martin Geišbergovci

Lucia Korená

Ondrej Kovaľ

Valér Miko

Marek Žilinec

ČAJ O PIATEJ
2025-11-23 17:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica Vás pozýva na obľúbenú hudobno-tanečnú zábavu Čaj o piatej, ktorá je tentokrát venovaná všetkým Katarínam a uskutoční sa v nedeľu 23. novembra v Robotníckom dome. O zábavu sa postará František Škoda so skupinou Excellence.

Kataríny majú vstup zdarma.

LAMPIÓNOVÝ SPRIEVOD
2025-11-23 17:30 - 20:00 | Námestie SNP, Námestie SNP, Banská Bystrica, 97401, Slovenská republika
Pozývame malých aj veľkých 23. novembra o 17:30 hod. na tradičný Lampiónový sprievod centrom mesta. Sprievod sa začne na parkovisku pri Múzeu SNP, odkiaľ sa spoločne vydáme rozžiariť večerné ulice Banskej Bystrice. Konečná zastávka bude na Námestí SNP, kde na všetkých bude čakať teplý čaj.

Obľúbený lampiónový sprievod centrom mesta v minulosti organizovala skupina nadšencov z prostredia Banskobystrického maratónu. Pred rokom sa stal lampiónový sprievod pevnou súčasťou kalendára mestských podujatí. V závere novembra môžeme spoločne osláviť už jeho 10. ročník.

Nezabudnite si so sebou priniesť lampióny, úsmev na tvári a teplé oblečenie.

Tešíme sa na vás!

SPOMIENKA NA PAVLA JANÍČKA
2025-11-27 17:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Už čoskoro, 27. novembra o 17:00, budeme mať príležitosť zaspomínať si na významnú osobnosť slovenskej hudobnej scény. Uskutoční sa spomienkový koncert venovaný pamiatke hudobného skladateľa, dirigenta a dramaturga Pavla Janíčka (1938 – 2024).

Tento rodák z Banskej Bystrice zasvätil svoj život hudbe. Bol neoddeliteľnou súčasťou Slovenského rozhlasu v Banskej Bystrici, založil a dlhé roky viedol Orchester Pavla Janíčka.

BANSKOBYSTRICKÉ VIANOCE
2025-11-28 08:00 - 2026-01-01 22:00
Kultúrny program Banskobystrických Vianoc odštartujeme 28. novembra o 17:00 hod. vystúpením Martina Vetráka a Vojenskej hudby Banská Bystrica. Najmenší budú môcť navštíviť vianočné tvorivé dielne v priestoroch radnice od 17:00 hod. do 19:00 hod. a vyskúšať si obľúbené vedecké hračky.

Následne sa môžeme tešiť na žilinskú rockovú kapelu AYA, folk-rockovú kapelu P. O. H či skupinu Gladiátor. Na návštevníkov čakajú svetové vianočné melódie v podaní banskobystrickej jazzovo-swingovej kapely Patrície Šuráňovej – Karvašovej a BB Band, vystúpenia folklórnych súborov a skupín, vianočný koncert slovenskej populárnej speváčky Veroniky Rabada s kapelou a mnoho iných. Adventné obdobie ukončíme živým betlehemom na nádvorí Barbakánu v podaní spoločnosti veselých šermiarov Cassanova.

Banská Bystrica si v tomto roku pripomína 770. výročie udelenia mestských výsad. V duchu tohto významného jubilea sme mohli prežiť Dni mestskej kultúry či Radvanský jarmok. Z iniciatívy kresťanov nášho mesta bude predvianočný čas patriť aj ekumenickým modlitbám v Kostole nanebovzatia Panny Márie 4.decembra 2025 o 17:30 hod. O hudobný sprievod sa postará banskobystrický zbor Ars Vocalis a Banskobystrický detský spevácky zbor zo ZUŠ J. Cikkera.

Zvonička prianí je povinnou zastávkou každého, kto sa vyberie na prechádzku vianočnými trhmi. Tento rok bude umiestnená v lokalite pri Barbakáne. Aj drevený betlehem na nádvorí Barbakánu sa za posledné roky stal vyhľadávaným miestom a symbolom Banskobystrických Vianoc. O výrobu drevenej maštale sa každoročne stará Jaroslav Pásler a o jednotlivé plastiky v betleheme majster rezbár Peter Zoričák. K svätej rodine s anjelom a trom kráľom tento rok pribudnú plastiky z lipového dreva vyobrazujúce dievča a chlapca, ktorí nesú dary Ježiškovi. Inštalácia a symbolické otvorenie betlehemu sa uskutoční v nedeľu 14. decembra. Pozývame všetkých na Betlehemskú hru v podaní Združenia autentického folklóru Pohronci.

Na Silvestra (31. decembra) sa budeme môcť na Námestí SNP rozlúčiť so starým rokom v sprievode kapely Hudba z Marsu a DJského dua Malalata. O program počas vítania Nového roka a osláv Dňa vzniku Slovenskej republiky sa postará Lukáš Adamec s kapelou. Vyvrcholením bude pyromuzikálna šou, ktorá každoročne láka do centra Banskej Bystrice stovky rodín s deťmi. V utorok 6. januára 2026 privítajú ulice mesta nadšencov behu v rámci tradičného Trojkráľového večerného behu.

ROBOTNÍCKY DOM Pevný bod politicko-kultúrneho života v Banskej Bystrici
2025-11-29 18:30 - 21:00 | Robotnícky dom, Robotnícka 3, Banská Bystrica, 97401, Slovenská republika
18:30 hod. / komentovaná prehliadka výstavy Robotnícky? Áno, kultúrny! s autorom textu Filipom Glockom a autorom grafiky Patrikom Ševčíkom

19:00 hod. / krst publikácie ROBOTNÍCKY DOM

Pevný bod politicko-kultúrneho života v Banskej Bystrici

moderuje: Monika Pastuchová

19:30 hod. / VEDOMOSTNÝ KVÍZ

Máte radi výzvy a chcete si preveriť svoje vedomosti?Príďte sa zabaviť na kvíz do Robotníckeho domu a získajte zaujímavé ceny.

Svoje tímy prihlasujte do 25.11.2025 na mail zuzana.kohutova@banskabystrica.sk

Registračný poplatok na jeden tím je 5 €, maximálny počet členov v tíme je 5 osôb.

POČET TÍMOV JE OBMEDZENÝ.

Hudobný hosť: Andy Lou.

Ďalšie z podujatí, ktoré je organizované pri príležitosti 100. výročia Robotníckeho domu.

DAN BÁRTA & IIlUSTRATOSPHERE / Stříbrná svatba tourVzácny hosť: LASH & GREY
2025-11-30 19:00 - 22:00 | Robotnícky dom, Robotnícka 3, Banská Bystrica, 97401, Slovenská republika
Jedinečný koncert Dana Bártu & Illustratosphere, jedenásťnásobného držiteľa Ceny Anděl v kategóriách Spevák roka a Spevák štvrťstoročia, pri príležitosti 25. výročia vydania debutového eponymného albumu!

V rámci turné s názvom Strieborná svadba bude štandardná zostava skupiny Illustratosphere špeciálne rozšírená o duo Lash & Grey so speváčkou Kristínou Mihaľovou, vychádzajúcou hviezdou na domácej a slovenskej hudobnej scéne.Dan Bárta sa zapísal v deväťdesiatych rokoch do širokého povedomia s kapelou Alice a účinkovaním v muzikáli Jesus Christ Superstar. Stal sa tiež neodmysliteľnou súčasťou kultových J.A.R. Jeho široký hudobný rozhľad našiel uplatnenie od roztancovaných Sexy Dancers cez populárne piesne z filmov (napr. Snowboarďáci, Rafťáci, Horem pádom) až po jazz spojený napr. s triom Roberta Balzara. Svoju výraznú stopu zanechal v rade ďalších domácich hudobných projektov a vystupoval aj s veličinami svetovej hudobnej scény (napr. s fenomenálnym spevákom Bobbym McFerrinom alebo so Stingovým dvorným gitaristom Dominicom Millerom).

V roku 2000 Dan Bárta prekvapil fanúšikov s vlastnou skupinou Illustratosphere, s ktorou vydal doposiaľ päť štúdiových albumov a jedno živé dvojalbum. Lash & Grey počas posledných dvoch rokov vystúpili na prestížnych pódiách, vrátane Carnegie Hall v New Yorku, festivalov v Mexico City, Guadalajare, Paríži, absolvovali tri koncertné turné v Taliansku a vystúpili aj vo Švédsku, Belgicku, Holandsku, Nemecku či vo vysielaní francúzskej ARTE TV. Duo odohralo koncerty v 14 krajinách. V roku 2022 sa Kristína ako jediná Európanka dostala medzi TOP 5 speváčok z celého sveta v prestížnej súťaži Sarah Vaughan Jazz Vocal Competition v New Jersey. Dvojica má na svojom konte tiež množstvo ocenení, vrátane Ceny Anděl za najlepšie slovenské album „Blossom Of Your World“, slovenskej Radio_Head Award za najlepší debutový album „Sleepin’ With The Lights On“ a tiež za singel roka 2021 „After War“. Americký magazín Jazziz opisuje ich hudbu ako mimoriadny zážitok. Návštevníkov koncertu teda čaká jedinečná fúzia absolútnych špičiek českej a slovenskej scény s prierezom toho najlepšieho z tvorby Dana Bártu & Illustratosphere!

MINIATÚRY Z KLASICKÉHO TANCA
2025-12-03 11:00 - 19:00 | Robotnícky dom, Robotnícka 3, Banská Bystrica, 97401, Slovenská republika

MIKULÁŠ NA NÁMESTÍ
2025-12-06 17:00 - 18:30 | Námestie SNP, Námestie SNP, Banská Bystrica, 97401, Slovenská republika
Rozsvietenie vianočného stromčeka

Samospráva sa každoročne snaží vytvoriť jedinečnú atmosféru aj na Mikuláša a potešiť najmenších rozsvietením vianočného stromčeka. „V sobotu 6. decembra príde na Námestie anjel na chodúľoch, ktorý bude malým aj veľkým rozdávať rolničky. Práve rolničkami všetci privoláme Mikuláša a rozsvietime vianočný stromček. O program sa postarajú žiaci z tanečného odboru ZUŠ J. Cikkera. Návštevníci budú môcť nasadnúť na vianočný vláčik Neusohl Express, ktorý bude jazdiť od pobočky Slovenskej pošty na Hornej ulici. Mikulášsky program bude pokračovať Mikulášovicou na Starej Tržnici,“ dopĺňa Zuzana Kohútová z Kultúrneho centra Robotnícky dom.

ČAROVNÁ FLAUTA
2025-12-09 16:00 - 2025-12-11 18:00 | Robotnícky dom, Robotnícka 3, Banská Bystrica, 97401, Slovenská republika
Posledné divadelné dielo hudobného génia W. A. Mozarta sa stalo jednou z najfrekventovanejších opier na svete. Čarovná flauta je pritom dielo „dobového strihu” − vychádza z tradície singspielu, spevohry kombinujúcej spievané a hovorené pasáže. Popri postavách z ľudského sveta tu vystupujú rozprávkové bytosti a nadprirodzené sily. V príbehu sú zakódované rôzne životné postoje, filozofie, dielo nastoľuje otázky hraníc slobody a neslobody, pravdy a morálky.

BILLY BARMAN A DIEVČATÁ ZO SĽUKU
2025-12-13 20:00 - 22:00 | Robotnícky dom, Robotnícka 3, Banská Bystrica, 97401, Slovenská republika
♥️ Skupina Billy Barman sa po úspešnej spolupráci s dievčatami zo SĽUK-u opäť vracia s unikátnym koncertným programom. ♥️

Tentokrát ho fanúšikom prinesie v predvianočnom období v rámci série koncertov BILLY BARMAN a dievčatá zo SĽUK-u | VIANOČNÉ KONCERTY 💫🎄Čo prinesú Vianočné koncerty?

Na programe budú tradičné piesne v jedinečných aranžmánoch doplnené o skladby z posledného albumu Galéria duševného zdravia spolu s dievčatami zo SĽUK-u, a navyše aj premiérová skladba v spolupráci s riaditeľom SĽUK-u Jurajom Hamarom. Detaily o jej pôvode a koncertnej podobe kapela odhalí už čoskoro.

Spoločné koncerty s dievčatami zo SĽUK-u už kapela raz predstavila a zožala veľký úspech na celom Slovensku. Výsledkom tejto spolupráce je aj živá nahrávka POTICHU, dostupná na CD.💽 Album POTICHU bude možné kúpiť priamo na koncertoch.

„My dievčatá máme veľmi radi a koncertovanie s nimi je pre nás vždy radosť. Tentokrát nás čaká nadupaný týždeň, počas ktorého odohráme päť koncertov v štyroch slovenských mestách a jednom českom. Tešíme sa, že tento program konečne prinesieme aj mimo Bratislavy, kde sme ho hrali posledné tri roky,“ hovoria Billy Barman.

VIANOČNÝ KONCERT KONZERVATÓRIA J.L.BELLU
2025-12-15 18:00 - 19:30 | Robotnícky dom, Robotnícka 3, Banská Bystrica, 97401, Slovenská republika
Pozývame Vás na Vianočný koncert Konzervatória J.L.Bellu, ktorý sa uskutoční v pondelok 15.decembra o 18.00 hod. v Robotníckom dome.

Účinkujú: sólisti, komorné zoskupenia a orchester Konzervatória J.L.Bellu.

Vstupenky s nulovou hodnotou si môžete prevziať v Turistickom informačnom centre na Námestí SNP 1.

ARS POETICA NEOSOLIENSIS
2025-12-18 17:00 - 19:00 | Radnica, Námestie SNP 1, Banská Bystrica, 974 01, Slovenská republika

PREDVIANOČNÉ ZASTAVENIE
2025-12-18 18:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Pozývame vás na tradičné podujatie „Predvianočné zastavenie“ – večer slova, hudby a obrazu!

Srdečne vás pozývame na výnimočný večer hudby a rozhovorov, ktorý sa uskutoční 18. decembra o 18:00 hod. v Robotníckom dome, Robotnícka 791/5, Banská Bystrica.

O nových fenoménoch vo vzťahoch budú diskutovať etikoterapeuti Beáta Hlohovská a Vladimí Tĺčik, večer spríjemnia piesne Kristíny Dubajovej a Eniesy.

Súčasťou podujatia bude aj predajná výstava obrazov akademického maliara Stana Trepača – diela s môžete pozrieť aj na stránke www.estea.sk.

Lístky zakúpite pohodlne na predpredaj.skalebo v predajných miestach siete Predpredaj.sk

Tešíme sa na vás a na spoločné predvianočné naladenie!

SILVESTER 2025
2025-12-31 23:00 - 2026-01-01 01:30 | Námestie SNP, Námestie SNP, Banská Bystrica, 97401, Slovenská republika
Silvestrovský program začne na Námestí SNP o 23:00 h koncertom slovenskej hudobnej skupiny Hudba z Marsu.Pomocou veľkoplošnej obrazovky odpočítame posledné sekundy starého roka a po polnoci bude s hudobnou produkciou pokračovať Slovenské DJské duo Malalata, ktoré bude zabávať banskobystričanky a banskobystričanou energickou a pozitívnou hudbou z Balkánu.

Program potrvá od 23:00 do zhruba 1:30 hod.

Na bezpečnosť a nerušený chod silvestrovskej noci budú dohliadať posilnené hliadky mestskej polície spolu s dobrovoľnými hasičmi a zdravotníkmi.

NOVOROČNÁ PYROMUZIKÁLNA SHOW
2026-01-01 16:00 - 17:30 | Námestie SNP, Námestie SNP, Banská Bystrica, 97401, Slovenská republika
Začnite nový rok zážitkom, ktorý rozprúdi krv v žilách a pohladí zmysly! Mesto Banská Bystrica vás srdečne pozýva na tradičné novoročné oslavy, kde spoločne oslávime nielen príchod roka 2026, ale aj Deň vzniku Slovenskej republiky.

Po bujarých silvestrovských oslavách prichádza čas na kultúrny zážitok pre celé rodiny. Príďte si vychutnať jedinečnú atmosféru na Námestie SNP, kde sa história spája s modernou vizuálnou show.

🎸 Hudobný štart s Lukášom Adamcom

Program odštartujeme o 16.00 h poriadnou dávkou energie. Na pódium sa postaví charizmatický Lukáš Adamec s kapelou. Tešiť sa môžete na jeho nezameniteľný hlas, známe hity a skvelú náladu, ktorá vás zaručene zahreje aj v zimnom počasí. Je to ideálny spôsob, ako sa naladiť na vyvrcholenie večera. Presne o 17.00 h ovládne námestie hra svetla, ohňa a hudby.

FERMATA 50+ ANNIVERSARY TOUR
2026-01-17 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Jeseň 2024 pripravila v živote skupiny Fermata a jej hlavného protagonistu Fera Grigláka hneď niekoľko hneď niekoľko významných udalostí. Na pulty kníhkupectiev sa dostala nová knižná monografia o kapele a po vyše tridsiatich rokoch sa opätovného vydania dočkali aj známe albumy Simile a Real Time, ktoré v prvej polovici deväťdesiatych rokov otvorili ďalšiu etapu v živote skupiny. Fermata sa však uplynulú jeseň po štyroch rokoch vrátila na koncertné pódiá a v desiatich slovenských mestách odohrala sériu mimoriadne úspešných koncertov s veľkým ohlasom svojich fanúšikov.

Po roku sa Fermata opäť vydáva na turné, na ktorom pokračuje v pripomienke piatich dekád existencie skupiny. Fanúšikovia sa tak môžu tešiť nielen na najznámejšie skladby z albumov Huascaran, Simile alebo Blumental blues.Na pódiu sa predstaví výnimočná zostava Fermaty – hráč na klávesové nástroje Matej „Maxo“ Mikloš, basgitarista Tamás Belicza a špeciálnym hosťom sa počas turné stane prvotriedny inštrumentalista a bubeník Martin Valihora.Turné skupiny Fermata 50+ Anniversary Tour 2025 podporil z verejných zdrojov Fond na podporu umenia a Sociálny a kultúrny fond SOZA.

ĽUBICA ČEKOVSKÁ A SLOVENSKÉ KVARTETO - VYPREDANÉ
2026-01-31 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Ľubica Čekovská je slovenská skladateľka, aranžérka a klaviristka. Vyštudovala teóriu hudby na Vysokej škole múzických umení a kompozíciu u profesora Dušana Martinčeka, postgraduálne štúdium absolvovala na Royal Academy of Music v Londýne. Jej diela boli uvedené na významných festivaloch súčasnej hudby, jej tretia opera „Here I am, Orlando“ bola nominovaná v roku 2024 na cenu za svetovú premiéru – na prestížne Oscary v Opere, International OPERA AWARDS.

Venuje sa aj divadelnej hudbe a na konte má desiatky filmových hudieb doma i v zahraničí.

FRANTIŠEK NEDVĚD - Z TORONTA AŽ NA STRAHOV
2026-02-14 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Jedinečný CELOVEČERNÝ koncert prvorodeného syna legendárneho Františka Nedvěda, Františka Nedvěda ml. Sám, od srdca, s gitarou.

„Z TORONTA AŽ NA STRAHOV“

Počas jedinečného koncertu vás František Nedvěd prevedie vznikom a vývojom tvorby svojho strýka Jana Nedvěda a otca Františka. Zaznejú najkrajšie „nedvědovky“ z daného obdobia aj pesničky v pôvodnom aranžmá, ktoré nikdy nevyšli na platniach a pozná ich len málokto. Pesničky sú vyberané podľa rokov, ako plynul čas. Začne sa v roku 1972 a skončí v roku 1996 na Strahove. Preto je tento program úplne unikátny a nikto iný vám ho neponúkne. Predaj nového CD na mieste.

ČAJ O PIATEJ
2026-02-15 17:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica pozýva na obľúbenú hudobno – tanečnú zábavu Čaj o piatej, ktorá sa uskutoční v nedeľu 15.2.2026 o 17.00 hod. v Robotníckom dome. O zábavu sa postará skupina Durexx.

Vstupné je 4 eurá. Vstupenky sú k dispozícii v Turistickom informačnom centre na Námestí SNP 1 alebo v sieti spoločnosti ticketlive.

FAŠIANGY V MESTE
2026-02-17 16:00 - 20:00 | Námestie SNP, Námestie SNP, Banská Bystrica, 97401, Slovenská republika
16:00 – 17:00 h | FAŠIANGOVÉ MASKY

tvorivá dielňa pre deti – výroba tradičných masiek

miesto: Radnica, Nnámestie SNP 1

17:00 h | BURSA IDE MESTOM

fašiangový sprievod v maskách

účinkujú: FS Urpín a DFS Radosť z Banskej Bystrice

trasa: Dolná ulica → Námestie SNP

19.00 h | PIESNE MOJE, PIESNE

koncert žartovných a lascívnych piesní

miesto: Robotnícky dom, Robotnícka 3, Banská Bystrica

účinkujú spevácke skupiny:

Trnki, Hojana, Hronky, Horehronci, Mladosť z Banskej Bystrice

Kmotry z Detvy, ĽH Pokošovci zo Šumiaca, Ivan Slávik z Kysáča

vstupné: 10 €

predpredaj vstupeniek: Kaviareň a galária Korzo, Stredoslovenské osvetové stredisko, Dolná 35, Banská Bystrica

TANCOM PRE MLÁDEŽ TANCOM K VÁM
2026-02-19 17:00 - 19:00 | Robotnícky dom, Robotnícka 3, Banská Bystrica, 97401, Slovenská republika

JARNÉ TVORIVÉ DIELNE
2026-02-23 10:00 - 2026-02-24 10:00 | Robotnícky dom, Robotnícka 3, Banská Bystrica, 97401, Slovenská republika
,, Plstíme pre radosť,,

Ponorme ruky do mäkkej vlny, spomaľme a nechajme vzniknúť malé zázraky. Každý kúsok bude originál. Nezáleží na tom, či plstíte prvýkrát alebo máte už skúsenosti – tu je priestor pre radosť z tvorenia, hravosť a vlastný rytmus.

POPLACH V HOTELI WESTMINSTER
2026-02-27 19:00 - 20:30 | Robotnícky dom, Robotnícka 3, Banská Bystrica, 97401, Slovenská republika
Poplach v  hoteli Westminster

Poslanec britského parlamentu Richard Willey, ubytovaný so svojou manželkou v hoteli Westminster, chce v tom istom hoteli uskutočniť svoje prvé, milenecké stretnutie so sekretárkou z opozície Jennifer Bristowovou. Všetko má výborne naplánované, avšak všetko sa zvrtne v momente, keď mu jeho asistent objedná tú najnevhodnejšiu izbu a vytvorí základ pre jedno z najzábavnejších nedorozumení v histórii divadla!

Ray Cooney je jedným z najúspešnejších britských dramatikov modernej éry a nesporným kráľom komédii. Pri hre Poplach v hoteli Westminster sa budete smiať od začiatku do konca a ešte aj po ceste domov! A možno aj na druhý deň. A možno aj…

Autor: Ray CooneyPreklad : Alexandra RuppeldtováRéžia: Roman HargašScénografia: Zuzana Malcová, Eva Hargašová

Herecké obsadenie

George: Oliver Ruttkay

Richard: Roman Hargaš

Pamela: Frederika Burzová

Edward: Patrik Masár

Lily: Jana Heveryová

Jennifer: Eliška Panáčková

Riaditeľ: Juraj Saukulič

Čašník: Peter Podhorský/Matej Patyla

Recepčná: Karolína Gáliková/ Amália Bačová/ Veronika Vojtková

Mária: Karolína Gáliková/ Amália Bačová/Veronika Vojtková

Dĺžka predstavenia: 90 minút Vhodné od 12 rokov

AJNA MAROSZ A HILARIS CHAMBER ORCHESTRA
2026-03-12 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Úvodný koncert BBHJ bude patriť Hilaris Chamber Orchestra z Bratislavy s dirigentom Alanom Vizvárym. Sólistkou bude flautistka Ajna Marosz zo Žiliny. Charizmatická mladá umelkyňa, víťazka mnohých medzinárodných súťaží, ktorej výnimočný talent ocenil aj Plácido Domingo, uvedie náročný Koncert pre zobcovú flautu barokového skladateľa G. Ph. Telemanna. Koncert doplnia komorné diela významných skladateľov z obdobia hudobného baroka a klasicizmu.

65. BANSKOBYSTRICKÁ HUDOBNÁ JAR
2026-03-12 18:00 - 2026-04-10 20:00 | Mesto Banská Bystrica
Najstarší hudobný festival v meste zameriavajúci sa primárne na diela klasickej hudby prinesie počas marca a apríla štyri atraktívne hudobné produkcie. Hoci ide o tradičné podujatie, nebojí sa prinášať moderné prvky a lákať aj mladšieho diváka.

„Počas svojej dlhoročnej existencie zaznamenáva BBHJ pozitívny generačný posun publika. Vďaka systematickému oslovovaniu mladých divákov sa postupne rozširuje konzervatívna časť publika aj o mladšiu generáciu, ktorá kontinuálne prerastá do novej diváckej základne. To nás veľmi teší a tiež nám to dáva možnosť inovovať jeho pôvodnú klasickú koncepciu aj do priestoru kreatívnej multižánrovosti,“ uviedla dramaturgička podujatia Katarína Hulinová z Kultúrneho centra Robotnícky dom.

Festival je interpretačne orientovaný na prezentáciu hudobného umenia prostredníctvom významných osobností a komorných súborov aj s medzinárodným renomé. Programovo a dramaturgicky BBHJ zahŕňa diela európskej hudobnej proveniencie, rôznych žánrov a štýlových období. Neprehliadnuteľným zámerom festivalu nie je len prirodzené spestrenie kultúrneho života, ale predovšetkým využitie nevyčerpateľného archívneho bohatstva hudby. Vďaka historickým obmenám a dramaturgickému výberu si BBHJ zachováva atraktívnosť každého festivalového podujatia.

Banskobystrická hudobná jar prežila dodnes a za roky svojho pôsobenia uskutočnila stovky koncertov, privítala mnohých domácich aj zahraničných umelcov a priniesla stovky diel svetovej klasickej hudby. Festival sa ale do dôchodku určite nepoberá, práve naopak. Organizátori neustále rozširujú pole jeho pôsobnosti a tento rok si pre návštevníkov pripravili nasledujúce koncerty:

PROGRAM:

12. marca 2026 / 18.00 / Robotnícky domAjna Marosz a Hilaris Chamber OrchestraÚvodný koncert BBHJ bude patriť Hilaris Chamber Orchestra z Bratislavy s dirigentom Alanom Vizvárym. Sólistkou bude flautistka Ajna Marosz zo Žiliny.

Viac info

19. marca 2026 / 18.00 / Robotnícky domAlma RoséUmeleckú multižánrovosť BBHJ bude reprezentovať český hudobno-dramatický divadelný projekt s tematikou šoa – holokaustu.

Viac info

24. marca 2026 / 18.00 / Robotnícky domV rytme cimbalových paličiekKvinteto špičkových inštrumentalistov, so sólistom v hre na cimbale Mykhaylom Zakhariyom, ukrajinským rodákom, prinesie na festival hudbu rôznych žánrov.

Viac info

10. apríla 2026 / 18.00 / Robotnícky domCello Republic (cz)Záver festivalu bude patriť medzinárodne etablovanému kvartetu českých violončelistov s názvom Cello Republic (Petr Špaček, Jan Zemen, Matěj Štěpánek, Ivan Vokáč), symbolom pospolitosti, spolupráce a rovnoprávnosti.

Viac info

MORENA METAL FEST
2026-03-14 16:00 - 22:00 | Robotnícky dom, Robotnícka 3, Banská Bystrica, 97401, Slovenská republika
Morena Metal Fest je hudobný festival zameraný na hudobné žánre death, black a folk metalu. Festival ponúkne intenzívny koncertný program prostredníctvom vystúpení kapiel: Souls to Deny, Realms of Chaos, Antares, Depresy a Silent Stream of Godless Elegy, ktoré reprezentujú rôzne podoby súčasného metalu. Dramaturgia podujatia je postavená na kontraste nekompromisného death metalu, tajomnej expresivity black metalu a folklórne ladených metalových kompozícií, čím festival vytvára ucelený a žánrovo vyhranený hudobný zážitok.

Názov festivalu odkazuje na postavu Moreny, symbolu zimy, smrti a premeny, ktorá tvorí základ tematickej a vizuálnej identity podujatia. Tento motív sa premieta do celkovej atmosféry festivalu a podporuje jeho umelecký charakter.

DANIEL HŮLKA: RECITÁL 2
2026-03-16 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Nezabudnuteľný hudobný zážitok s jednou z najvýraznejších osobností českej hudobnej scény – Danielom Hůlkom. Nechajte sa unášať jeho nezameniteľným hlasom a prežite spolu s ním spomienky na veľké muzikálové úlohy, ktoré sa zapísali do sŕdc divákov.

Pozitívna atmosféra, ktorá sa nesie celým večerom, pomáha zabudnúť na starosti všedných dní. Za sprievodu talentovaných, spievajúcich multiinštrumentalistov Veroniky Tölg Savincovej a Jiřího Březíka si pripomeniete Danielove najväčšie hity, ale aj dávno zabudnuté piesne či duety z obľúbených muzikálov, akými sú Dracula alebo Monte Cristo.Recitály Daniela Hůlku majú dve verzie: Recitál 1 a Recitál 2, pričom každá verzia ponúka odlišný repertoár.

ZRUŠENÉ TRI TVORIVÉ TVORY V BANSKEJ BYSTRICI
2026-03-18 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
3T – Tri Tvorivé Tvory, komici Juraj „Šoko“ Tabaček, Lukáš „Pucho“ Púchovský a Stanislav „Stanley“ Staško jednoducho milujú adrenalín na javisku. Na základe tém, ktoré vyberie publikum, vytvárajú priamo pred očami divákov krátku divadelnú hru.

Práve vďaka tomu ide o vysoko interaktívne predstavenie, ktoré ponúka nečakané situácie, ako pre publikum tak i pre samotných hercov. Každá divadelná hra je originál, ide teda o jej premiéru a derniéru zároveň.

Divadelná improvizácia je umelecký tvar natoľko citlivý, že do hry vstupujú i nálady a pocity divákov a predstavenie sa tak stáva naozaj spoločným dielom.
